b'\n_START_ARTICLE_\nMelodije morja in sonca 2009\n_START_PARAGRAPH_\n31. festival Melodij morja in sonca je potekal 27. junija 2009 v Avditoriju Portoro\xc5\xbe. Po enoletnem premoru (leta 2008 festival namre\xc4\x8d ni bil organiziran) je organizacijo zopet prevzela RTV Slovenija. Prireditev sta vodila Lorella Flego in Peter Poles._NEWLINE_Na festivalu se je predstavilo 14 pesmi, ki jih je izmed 110 prispelih prijav za sodelovanje na festivalu izbrala izborna komisija v sestavi Andrej Karoli, Andrea Flego in Adi Smolar._NEWLINE_V spremljevalnem programu so s preteklimi uspe\xc5\xa1nicami festivala (Nasmeh poletnih dni, Trava, Baila, baila, baila, \xc5\xa0e si tu, \xc4\x8crta) nastopili Tinkara Kova\xc4\x8d, Andra\xc5\xbe Hribar, Anika Horvat in Slavko Ivan\xc4\x8di\xc4\x87._NEWLINE_Zmagovalka festivala je bila skupina Jazz Station s pesmijo Delam, kar se ne sme.'